### Resume

Herbert Paulsen har den 15.8.2022 anmodet om fritagelse for sine kommunale hverv fra og med den 17.8.2022 og indtil videre i 6 uger.

Borgmesteren indkalder derfor 1. stedfortræderen Ebbe Knudsen som stedfortræder for Herbert Paulsen og anmoder Byrådet om i medfør af § 15, stk. 4, i kommunestyrelsesloven at træffe beslutning om, hvorvidt betingelserne for stedfortræderens indkaldelse er til stede.

### Sagsfremstilling

Herbert Paulsen har den 15.8.2022 anmodet om fritagelse for sine kommunale hverv i byrådet og de stående udvalg fra og med den 17.8.2022 og indtil videre i 6 uger.

Det fremgår af kommunestyrelseslovens § 15, stk. 2, at borgmesteren indkalder stedfortræderen, når "....et medlem vil være forhindret i at varetage sine kommunale hverv i en forventet periode af mindst 1 måned på grund af sin helbredstilstand, graviditet, barsel eller adoption, varetagelse af andet offentligt hverv, forretninger eller lignende.....".

Den stedfortræder, som skal indkaldes til kommunalbestyrelsesmødet, er den stedfortræder, der ifølge Otto Pedersen står øverst på stedfortræderlisten for den kandidatliste, som Herbert Paulsen blev valgt på. 1. stedfortræderen er Ebbe Knudsen. Dette gælder også i en situation som denne, hvor både Herbert Paulsen og Ebbe Knudsen har skiftet parti.

Byrådet skal i henhold til § 15, stk. 4, i kommunestyrelsesloven træffe beslutning om, hvorvidt betingelserne for stedfortræderens indkaldelse er til stede.

Når et udvalgsmedlem har forfald i mindst 1 måned, kan den valggruppe, der har indvalgt vedkommende, bestemme, at et andet medlem indtræder i det stående udvalg, så længe hindringen varer. Dette fremgår af kommunestyrelseslovens § 28, stk. 2.

Herbert Paulsen er valgt til følgende stående udvalg: Voksenudvalget, Sundheds- og Forebyggelsesudvalget samt Arbejdsmarkedsudvalget.

### Borgmesteren indstiller,

|  |  |
| --- | --- |
| at | Byrådet godkender, at Ebbe Knudsen indtræder som stedfortræder for Herbert Paulsen fra og med den 17.8.2022 og indtil videre, og |
| at | Byrådet tager til efterretning, at Ebbe Knudsen indtræder i de samme stående udvalg som Herbert Paulsen. |

### Beslutning

Byrådet godkendte at behandle den udsendte tillægsdagsorden.

Godkendt.

Fraværende: Freddy Jacobsen, i stedet mødte Odette Nissen

Fraværende: Clavs Olsen, istedet mødte Henrik Schmidt

Fraværende: Herbert Paulsen, i stedet mødte Ebbe Knudsen